Amgueddfa Caerdydd

Hysbysiad Preifatrwydd

Bydd yr hysbysiad preifatrwydd hwn yn eich helpu i ddeall pa wybodaeth bersonol mae Amgueddfa Caerdydd yn ei chasglu oddi wrthych er mwyn cyflawni ein tasg gyhoeddus o ddarparu gwasanaeth amgueddfa, sut rydym yn storio ac yn defnyddio’r wybodaeth honno, a’r dewisiadau sydd gennych ar ôl i chi rannu eich gwybodaeth bersonol â ni.

Amdanom ni

Agorodd Amgueddfa Caerdydd i'r cyhoedd ym mis Ebrill 2011, a hon yw’r unig amgueddfa sy'n adrodd hanes y ddinas. Yn ein holl weithgareddau, nod Amgueddfa Caerdydd yw cynnig gwasanaeth ysbrydoledig, difyr, cynhwysol a hygyrch i’w defnyddwyr. Yn hyn o beth mae’n ymrwymo i hyrwyddo mynediad i’w chasgliadau a’i gwybodaeth ar gyfer y genhedlaeth bresennol a chenedlaethau’r dyfodol.

Rydym yn casglu gwybodaeth at ddibenion amrywiol fel yr amlinellir isod:

Pa ddata personol sydd gennym

Mae’r mathau o ddata personol rydym yn ei gasglu’n cynnwys:

* Manylion cyswllt, gan gynnwys enw, cyfeiriad, rhifau ffôn a chyfeiriadau e-bost.
* Gwybodaeth amdanoch y gellir cyfeirio ati mewn dyddiadur, ffotograff, ffilm neu gyfweliad a gaffaelwyd ar gyfer ein casgliadau.
* Eich safbwyntiau, eich barn, eich cwestiynau a'ch sylwadau
* Cofnodion o'ch gohebiaeth gyda ni
* Eich delwedd pan fyddwch yn ymweld â’r amgueddfa gan ein bod yn defnyddio teledu cylch cyfyng

Sut y byddwn yn defnyddio eich data personol

Byddwn yn defnyddio eich data personol at ddibenion:

* Ymholiadau, llogi ystafelloedd, archebu digwyddiadau, archebion a wneir gan ysgolion a gohebiaeth gyffredinol
* Archebion ar gyfer Gwaith Ymchwil a Datganiadau Ymchwil
* Casgliadau ac Arddangosfeydd
* Benthyg eitemau
* I gysylltu â chi gyda gwybodaeth farchnata (pan fyddwch wedi rhoi eich caniatâd yn **unig**)

Am ba hyd y byddwn yn cadw eich data personol

Byddwn ond yn cadw eich data personol cyhyd ag sydd angen er mwyn cyflawni’r diben(ion) y’i casglwyd ar ei gyfer ac am gyfnod yr ydym yn ei ystyried yn angenrheidiol i ymdrin ag unrhyw gwestiynau neu gwynion a all ddod i law.

Ein sail gyfreithiol ar gyfer prosesu eich data

Mae sail gyfreithiol y gwaith o ddefnyddio eich data personol yn cynnwys un neu fwy o’r canlynol:

* Prosesu eich data i gyflawni ein swyddogaeth gyhoeddus fel amgueddfa.
* Rydym yn dibynnu ar cael eich cydsyniad ar gyfer rhai gweithgareddau prosesu, gan gynnwys cyfathrebu marchnata.

**Sefydliadau y gallen ni rannu eich data â nhw**

Ni fyddwn yn rhannu data personol gyda sefydliadau trydydd parti at ddibenion marchnata.

Fodd bynnag, efallai y byddwn yn rhannu eich gwybodaeth â'n sefydliadau cysylltiedig a restrir isod, er mwyn parhau i wella ein dealltwriaeth o'n cynulleidfa darged a'n cefnogwyr.

* Cyngor Caerdydd
* Ymddiriedolaeth Datblygu Amgueddfa Caerdydd (elusen gofrestredig rhif 1135241)

Mae’n bosib y caiff y data personol yn ein Casgliadau a'r straeon personol cysylltiedig eu rhannu gydag unigolion neu sefydliadau partner, gan gynnwys:

* Amgueddfeydd eraill at ddibenion arddangosfeydd
* Ymchwilwyr sy'n ymweld â’r amgueddfa
* Y cyhoedd yn gyffredinol os caiff ei ddefnyddio mewn arddangosfeydd, ar ein gwefan, arddangosfeydd, cyfeiriadau, gwaith ymchwil, cyhoeddiadau, addysg, cyhoeddusrwydd, darlithoedd, darlledu, digido, y rhyngrwyd a thechnolegau newydd eraill

**Profi, Olrhain, Diogelu GIG Cymru**

Mae Amgueddfa Caerdydd wedi ymrwymo i sicrhau diogelwch ei hymwelwyr a'i staff. I gefnogi hyn, mae rhwymedigaeth gyfreithiol arnom bellach i gasglu a chynnal cofnod o ymwelwyr sy'n dod i'n hadeiladau at ddibenion olrhain cysylltiadau, dan Wasanaeth Profi, Olrhain, Diogelu GIG Cymru.

Er mwyn helpu i leihau'r risg o achosion lleol o COVID-19, byddwn yn rhannu'r wybodaeth ganlynol am eich ymweliad gyda Gwasanaeth Profi, Olrhain, Diogelu GIG Cymru, os gofynnir amdani.

* Eich enw, gan gynnwys teitl
* Rhifau ffôn a/neu gyfeiriad e-bost a/neu gyfeiriad post
* Dyddiad yr ymweliad a'r amseroedd cyrraedd a gadael
* Nifer y tocynnau a archebwyd

Sylwch na fyddwn ond yn rhannu'r wybodaeth hon gyda Gwasanaeth Profi, Olrhain, Diogelu GIG Cymru, os gofynnir i ni wneud hynny ac os bydd ymwelydd arall yn profi'n bositif am y coronafeirws.

Bydd yr holl ddata personol sy'n ymwneud â'ch ymweliad yn cael ei gadw yn unol ag amserlen cadw cofnodion bresennol yr Amgueddfa ac yn unol â GDPR.

Ymholiadau, llogi ystafelloedd, archebu digwyddiadau, archebion a wneir gan ysgolion a gohebiaeth gyffredinol

Rydym yn casglu gwybodaeth amdanoch pan fyddwch yn cysylltu â ni gydag ymholiad neu'n archebu gyda ni.

* Rydym yn defnyddio'r wybodaeth hon i ateb eich ymholiad neu archeb.
* Rydym hefyd yn defnyddio'r wybodaeth hon i fesur cyfraddau ymholiadau ac amseroedd ymateb, ac i weld faint o archebion sy’n dod i law ar gyfer gwahanol weithgareddau a digwyddiadau. Mae hyn yn ein helpu i gynllunio ein gwasanaethau. Mae'r wybodaeth hon yn ddienw pan fo modd. Credwn fod defnyddio eich gwybodaeth fel hyn yn golygu ein bod yn cyflawni ein swyddogaeth gyhoeddus fel amgueddfa.

Rydym yn cadw gwybodaeth am ymholiadau cyffredinol ac archebion am dair blynedd – rhag ofn i chi roi camau dilynol ar waith mewn perthynas â’ch ymholiad gwreiddiol, ac felly mae gennym gronfa ddata dda er mwyn helpu i gynllunio ein gwasanaethau, fel yr amlinellir uchod.

**Archebion Ymchwil a Datganiadau Ymchwil**

Rydym yn casglu gwybodaeth amdanoch pan fyddwch yn cysylltu â ni i ddefnyddio ein casgliadau/ymchwil. Os ydych yn defnyddio unrhyw ddeunyddiau a gedwir yng nghasgliadau Amgueddfa Caerdydd byddwn yn gofyn i chi lofnodi ein ffurflenni Datganiad Gwaith Ymchwil. Bydd y datganiad gwaith ymchwil yn cael ei gadw yn barhaol fel rhan o gofnod swyddogol yr amgueddfa.

Rydym yn cadw gwybodaeth am geisiadau Gwaith Ymchwil am 6 blynedd, at ddibenion diogelwch (fel y gallwn olrhain eitemau sydd ar goll ac wedi'u camffeilio). Mae gwybodaeth a geir mewn dogfennau cyfreithiol fel ffurflenni hawlfraint yn cael ei chadw'n barhaol.

Casgliadau ac Arddangosfeydd

Rydym yn casglu gwybodaeth amdanoch dan yr amgylchiadau canlynol:

* pan fyddwn yn caffael gwrthrych a'r dogfennau cysylltiedig gennych i'r casgliad drwy rodd, pryniad neu drosglwyddiad a hefyd pan fyddwch
* yn rhoi benthyg eitem i ni
* yn benthyg eitem gennym ni
* yn cynnig eitem i ni
* wedi’ch cynnwys mewn eitem a roddwyd i'n casgliadau, er enghraifft ffotograff, llythyr, recordiad sain neu ffilm

Os byddwch yn cydsynio i gael eich cynnwys mewn ffotograff, fideo neu recordiad sain a'u hychwanegu at ein casgliad, bydd hynny am byth, fel rhan o gofnod swyddogol Amgueddfa Caerdydd.

Weithiau, rydym hefyd yn casglu gwybodaeth amdanoch yn anuniongyrchol, er enghraifft:

* Efallai bod cyfeiriad atoch mewn dyddiadur, ffotograff, ffilm neu gyfweliad a gaffaelwyd ar gyfer ein casgliadau.
* Efallai y bydd aelod o'r teulu yn rhoi eich gwybodaeth i gynorthwyo â gwaith ymchwil diwydrwydd dyladwy
* Gall fod yn rhan o'r wybodaeth gyd-destunol am hanes a tarddiad eitem sy’n yn ein gasgliadau

Cofnodir yr holl eitemau a roddwyd neu a fenthycwyd i Amgueddfa Caerdydd er mwyn cadarnhau perchnogaeth a statws cyfreithiol y Casgliad yn Amgueddfa Caerdydd.

I wneud hyn, mae angen i ni gasglu a storio eich enw, cyfeiriad, eich cyfeiriad e-bost a'ch rhif ffôn, a gaiff eu storio gyda manylion yr eitemau yr ydych wedi'u rhoi, eu gwerthu, eu trosglwyddo neu eu benthyg a'r rheswm pam fod yr eitem wedi dod i mewn i Amgueddfa Caerdydd.

Er mwyn gweinyddu ein casgliadau mae angen i ni gofnodi ffynhonnell gwrthrychau, dogfennau, delweddau, recordiadau a chyhoeddiadau at ddibenion tystiolaethol – hynny yw, cofnodi hanes yr eitem, pwy sy'n berchen arni ac i bwy y mae’r hawlfraint yn perthyn. Gall gwaith ymchwil o'r math hwn, yn enwedig hawliau’n ymwneud â hawlfraint, ddigwydd ar y pwynt caffael, neu rai blynyddoedd yn ddiweddarach. Mae sicrhau bod gan Amgueddfa Caerdydd yr hawliau cywir mewn perthynas ag eitem yn golygu y gallwn wneud y defnydd gorau o'n casgliadau, drwy arddangosfeydd, cyfeiriadau, gwaith ymchwil, cyhoeddiadau, addysg, cyhoeddusrwydd, darlithoedd, darlledu, digido, y rhyngrwyd a thechnolegau newydd eraill.

Bydd data personol sydd wedi’i gynnwys yn ein Casgliadau a'r stori bersonol sydd ynghlwm wrth wrthrych yn cael eu cadw am byth, fel rhan o gofnod swyddogol Amgueddfa Caerdydd ac i lywio gwaith ymchwil cenedlaethau'r dyfodol.

**Data Personol Sensitif mewn Casgliadau**

Pan fo Data Personol Sensitif yn ein Casgliadau caiff ei brosesu at y diben o’i archifo er budd y cyhoedd. Pan fo’n debygol y byddai ddata o'r fath yn achosi trallod neu niwed sylweddol i wrthrych y data, gellir cyfyngu mynediad y cyhoedd i’r data am gyfnod penodol, ond bydd yn dal i gael ei gadw yn ein Casgliadau.

**Gwybodaeth bersonol mewn cyfweliadau**

Bydd y wybodaeth a geir mewn cyfweliadau hanes llafar ar gael (yn amodol ar eich cytundeb) drwy Amgueddfa Caerdydd drwy arddangosfeydd, ar ein gwefan, arddangosfeydd, cyfeiriadau, gwaith ymchwil, cyhoeddiadau, addysg, cyhoeddusrwydd, darlithoedd, darlledu, digidio, y rhyngrwyd a thechnolegau newydd eraill

Byddwn yn cadw'r data hwn am byth, er mwyn cadw hanes llafar y Deyrnas Unedig a llywio gwaith ymchwil cenedlaethau'r dyfodol.

**Gwybodaeth bwysig i Ymchwilwyr**

Os ydych yn defnyddio'r data personol a geir yn ein Casgliadau fel rhan o'ch gwaith ymchwil yna byddwch yn dod yn Rheolwr Data mewn perthynas â'r data hwnnw, ac yn gyfrifol am ddefnyddio'r data hwnnw'n foesegol ac yn unol â'r gyfraith. Yn benodol, ni cheir defnyddio data personol a ddefnyddir at ddibenion gwaith ymchwil i wneud penderfyniadau ynghylch gwrthrych y data na rhoi camau ar waith mewn perthynas â gwrthrych y data, ac ni ellir defnyddio’r data mewn ffyrdd a fyddai'n achosi niwed neu ofid sylweddol iddynt.

Benthyg eitem gennym ni

Pan fyddwch yn benthyg eitem gennym ni, rydym yn casglu gwybodaeth gennych fel y gallwn weinyddu'r benthyciad ac olrhain lleoliad y gwrthrych.

Cynnig benthyg eitemau

Os ydych yn cynnig benthyg eitem i ni, efallai y byddwn yn gofyn a oes modd i ni gadw eich manylion personol ar ffeil fel y gallwn gysylltu â chi os byddwn yn cynnal arddangosfa sy'n ymwneud â'r eitem yn y dyfodol.

Gyda'ch caniatâd byddwn yn cadw eich gwybodaeth ar ffeil nes i chi gysylltu â ni i dynnu eich gwybodaeth oddi ar ein cofnodion. Byddwn ond yn cysylltu â chi mewn cysylltiad â'r eitemau rydych wedi'u cynnig i'w benthyg.

Ffotograffau, recordiadau fideo neu sain

Weithiau byddwn yn gofyn am ganiatâd i dynnu lluniau neu wneud recordiadau fideo neu sain o unigolion fel rhan o'n rhaglenni a'n harddangosfeydd, neu i helpu i hyrwyddo ein gwasanaethau. Byddwn bob amser yn gofyn am eich cydsyniad cyn i ni wneud hyn ac yn gofyn i chi lenwi'r ffurflenni perthnasol sy'n ein hawdurdodi i fwrw ymlaen.

Rydym yn cadw'r delweddau a'r recordiadau am 15 mlynedd o’r dyddiad cydsynio. Ar ôl 15 mlynedd byddwn naill ai'n gofyn i chi a ydych yn fodlon estyn eich cydsyniad er mwyn i ni allu parhau i’w defnyddio, neu byddwn yn eu dileu. Gwneir y gwaith prosesu ar sail eich cydsyniad.

Teledu Cylch Cyfyng (TCC)

Mae safle Amgueddfa Caerdydd yn cael ei warchod gan deledu cylch cyfyng ac efallai y cewch eich recordio pan fyddwch yn ymweld â ni. Arddangosir hysbysiadau'n glir o amgylch Amgueddfa Caerdydd.

Defnyddir y wybodaeth a gesglir at ddibenion diogelwch a chanfod ac atal troseddu. Mae gweithredu'n ddiogel a diogelu asedau cyhoeddus yn rhan allweddol o ddiben cyhoeddus Amgueddfa Caerdydd. Gellir trosglwyddo delweddau teledu cylch cyfyng i'r heddlu neu asiantaethau eraill os ydynt yn ofynnol i ymchwilio i drosedd.

Dim ond staff awdurdodedig fydd yn cael gafael ar ddelweddau teledu cylch cyfyng a chânt eu storio am hyd at 30 diwrnod.

Gweithgareddau cyfryngau cymdeithasol

Rydym yn defnyddio eich data i:

* farchnata ar y cyfryngau cymdeithasol
* Ymateb i ymholiadau gan gwsmeriaid sy’n dod i law drwy sianeli cyfryngau cymdeithasol Amgueddfa Caerdydd

Rydym yn casglu’r wybodaeth yn y ffyrdd canlynol:

* O lwyfannau cyfryngau cymdeithasol fel Facebook, Twitter ac Instagram
* O'r llwyfan rheoli cyfryngau cymdeithasol Hootsuite

Mae gan y llwyfannau cyfryngau cymdeithasol hyn Bolisïau Preifatrwydd ar wahân, sy'n amlinellu pa ddata a gesglir ganddynt, pam y maent yn ei gasglu, sut maent yn defnyddio'r wybodaeth honno, a'r dewisiadau y maent yn eu cynnig i ddefnyddwyr, gan gynnwys sut i gael gafael ar wybodaeth a'i diweddaru. Gallwch ddod o hyd i ddolenni i Bolisïau Preifatrwydd y llwyfannau cyfryngau cymdeithasol a ddefnyddiwn isod:

[Facebook](https://en-gb.facebook.com/policy.php)

[Polisi Preifatrwydd (twitter.com)](https://twitter.com/en/privacy)

[Data Policy | Instagram Help Centre](https://help.instagram.com/519522125107875)

Wrth gynorthwyo gydag ymholiad, weithiau bydd gwybodaeth bersonol, megis enw, enw defnyddiwr, dolen, neu ddynodwr arall, cyfeiriad e-bost neu rif ffôn, yn cael ei throsglwyddo i adran arall yn yr amgueddfa sy'n gallu cynorthwyo gyda'r ymholiad yn well, er enghraifft yr adrannau Dysgu neu Guradurol.

**Cyfathrebiadau marchnata**

Os byddwch yn 'optio i mewn' i dderbyn cyfathrebiadau marchnata, efallai y byddwn yn cysylltu â chi mewn cysylltiad â’n nwyddau a gwasanaethau. Rydym yn casglu'r wybodaeth hon oddi ar ffurflen yr ydych wedi rhoi eich cydsyniad arni i ni gysylltu â chi gyda gwybodaeth farchnata. Mae hyn fel arfer yn golygu ticio blwch i ddangos eich bod yn cytuno.

Mae gennych ddewis p’un a ydych am dderbyn neu barhau i dderbyn y negeseuon hyn ai peidio. Gallwch hefyd ddewis sut rydych yn eu derbyn (post, ffôn, e-bost) a newid eich dewisiadau ar unrhyw adeg.

Pan fyddwch yn derbyn gwybodaeth gennym, efallai y byddwn yn casglu gwybodaeth am eich ymateb a gall hyn effeithio ar sut rydym yn cyfathrebu â chi yn y dyfodol.

Mae gennych hawl i dynnu eich cydsyniad yn ôl ar gyfer prosesu ar unrhyw adeg drwy hysbysu’r Swyddog Diogelu Data yn ysgrifenedig.

**Arolygon/Holiaduron a ffurflenni Gwerthuso**

Weithiau byddwn yn gofyn i chi lenwi holiadur arolwg neu ffurflen werthuso yn ymwneud â’n gwasanaethau, er mwyn ein helpu i'w monitro a'u gwella, neu oherwydd ei bod yn ofynnol i ni ddarparu'r wybodaeth hon i'n cyllidwyr.

Rydym yn cadw eich gwybodaeth am 3 blynedd ac yn ei phrosesu ar sail eich cydsyniad. Ar ôl y cyfnod hwn, byddwn yn dileu eich gwybodaeth o'n cofnodion.

Mewn rhai amgylchiadau, mae’n bosib y byddwn yn defnyddio eich data personol yn ddienw (fel nad yw wedi’i gysylltu â chi mwyach) at ddibenion gwaith ymchwil neu ystadegol ac os yw hyn yn digwydd gallem ddefnyddio’r wybodaeth hon am gyfnod amhenodol heb eich hysbysu ymhellach.

**Eich Hawliau**

Caiff yr wybodaeth amdanoch ei storio’n ddiogel gan Amgueddfa Caerdydd at y dibenion a nodwyd uchod.

Ni fyddwn yn rhannu eich gwybodaeth ag unrhyw drydydd parti heb eich cydsyniad uniongyrchol ac eithrio pan fo gofyn i ni wneud hynny yn ôl y gyfraith.

Mae gennych hawl i ofyn i ni roi copi llawn i chi o unrhyw wybodaeth sydd gennym amdanoch.

Os ydych yn credu bod yr wybodaeth bersonol sydd gennym yn anghywir, er enghraifft os yw eich manylion cyswllt wedi newid, mae gennych yr hawl i fynnu bod unrhyw ddata anghywir rydym yn ei gadw amdanoch yn cael ei gywiro ar unwaith.

Os hoffech chi arfer unrhyw un o’r hawliau hyn neu os oes gennych unrhyw ymholiadau neu bryderon yn gysylltiedig â phrosesu eich data personol, cysylltwch â’r Swyddog Diogelu Data fel y nodir isod. Mae gennych hefyd hawl i gofrestru cwyn yn gysylltiedig â’r hysbysiad preifatrwydd hwn neu weithgareddau prosesu’r Amgueddfa gyda Swyddfa’r Comisiynydd Gwybodaeth a gallwch wneud hynny trwy’r wefan isod neu ei llinell gymorth.

Gallwch gael rhagor o wybodaeth am eich hawliau ar wefan Swyddfa'r Comisiynydd Gwybodaeth neu drwy ffonio ei llinell gymorth ar 0303 123 1113.

**Cysylltu â Ni**

Cysylltwch â’r Swyddog Diogelu Data am ragor o wybodaeth.

Swyddog Diogelu Data

Tîm Llywodraethu Gwybodaeth

Neuadd y Sir

Glanfa'r Iwerydd

Caerdydd

CF10 4UW

diogeludata@caerdydd.gov.uk

**Newidiadau i’r Hysbysiad Preifatrwydd hwn**

Rydym yn adolygu’n hysbysiad preifatrwydd yn rheolaidd. Y tro diwethaf i’r hysbysiad hwn gael ei ddiweddaru oedd 9 Mehefin 2020.